INTUCH วอลุ่มแน่น-บวกแรงสวนตลาดผันผวน จับตาแจ้งงบไตรมาส 2 วันนี้!?
INTUCH วอลุ่มแน่น-บวกแรงสวนตลาดผันผวน จับตาแจ้งงบไตรมาส 2 วันนี้!?
INTUCH วอลุ่มแน่น-บวกแรงสวนตลาดผันผวน จับตาแจ้งงบไตรมาส 2 วันนี้!?
6 ส.ค. 2562

ผู้สื่อข่าวรายงานว่า บริษัท อินทัช โฮลดิ้งส์ จำกัด (มหาชน) หรือ INTUCH ณ เวลา 12.11 น. อยู่ที่ระดับ 64.00 บาท บวก 3.00 บาท หรือ 4.92% ด้วยมูลค่าซื้อขาย 668.32 ล้านบาท โดยราคาหุ้นปรับแรงสวนภาวะตลาดหุ้นผันผวน ขณะเดียวกันคาดว่า INTUCH จะประกาศงบไตรมาส 2/62 วันนีี้ พร้อมลุ้นปันผลครึ่งแรกปี 2562 หุ้นละ .25 บาท

ทั้งนี้ผู้สื่อข่าวรายงานว่า ในวันนี้ (6 ส.ค. 2562) บริษัท อินทัช โฮลดิ้งส์ จำกัด (มหาชน) หรือ INTUCH จะแจ้งผลการดำเนินงานในช่วงไตรมาส 2/2562 และครึ่งปีแรกของปี 2562 โดยบริษัทหลักทรัพย์ โนมูระ พัฒนสิน จำกัด (มหาชน) ประเมินว่า INTUCH จะมีกำไรสุทธิในไตรมาส 2/2562 อยู่ที่ 2,650 ล้านบาท ลดลง 20% จากไตรมาสเดียวกันปีก่อนที่มีกำไรสุทธิอยู่ที่ 3,298 ล้านบาท และลดลง 9% จากไตรมาสก่อนที่มีกำไรสุทธิอยู่ที่ 2,904 ล้านบาท เนื่องจากถูกฉุดจากการดำเนินงานหลักของธุรกิจทั้งมือถือและดาวเทียมที่แย่ลง
โดยธุรกิจมือถือได้รับผลกระทบจากโปรโมชั่นแบบใช้งานไม่จำกัดด้วยความเร็วคงที่ (Fixed-Speed Unlimited) ส่วนธุรกิจดาวเทียมถูกกดดันจากการสูญเสียรายได้จากลูกค้ารายใหญ่ในไทยและญี่ปุ่น ประกอบกับจะมีบันทึกค่าใช้จ่ายพิเศษการตั้งสำรองผลประโยชน์พนักงานทั้งกลุ่ม (รวมบริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC และ บริษัท ไทยคม จำกัด (มหาชน) หรือ THCOM) ประมาณ 233 ล้านบาท
อย่างไรก็ตาม หากกำไรสุทธิในไตรมาส 2/2562 เป็นไปตามที่คาด จะส่งผลให้ภาพรวมกำไรสุทธิในช่วงครึ่งปีแรกของปี 2562 อยู่ที่ 5,554 ล้านบาท ลดลง 20% จากช่วงเดียวกันปีก่อนที่มีกำไรสุทธิอยู่ที่ 6,938 ล้านบาท คิดเป็น 46% ของประมาณการกำไรทั้งปี 2562 นอกจากนี้ คาดว่าในช่วงครึ่งปีแรก INTUCH จะจ่ายเงินปันผลอยู่ที่ 1.25 บาทต่อหุ้น
ส่วนแนวโน้มกำไรในช่วงครึ่งปีหลังของปี 2562 คาดว่าจะกลับมาเติบโตจากช่วงเดียวกันปีก่อน และเติบโตจากครึ่งปีแรกได้อีกครั้ง หลัก ๆ มาจากการฟื้นตัวของกำไรของธุรกิจมือถือที่จะดีขึ้น หลังโปรโมชั่น Fixed-Speed Unlimited จะค่อย ๆ สิ้นสุดลงตั้งแต่ปลายไตรมาส 2/2562 ทำให้คาดว่ารายได้ให้บริการมือถือจะกลับมาเติบโตได้อีกครั้ง จึงยังคงกำไรสุทธิทั้งปี 2562 ไว้ที่ 12,079 ล้านบาท เพิ่มขึ้น 5% จากปีก่อนที่มีกำไรสุทธิอยู่ที่ 11,491 ล้านบาท ดังนั้น แนะนำ “รอซื้อเมื่ออ่อนตัว” ราคาเป้าหมาย 64 บาท/หุ้น
ด้านบล.คิงส์ฟอร์ด ระบุว่า ดัชนี SET ถูกแรงขายจากสถาบันและต่างชาติ และอยู่ระหว่างรอรายงานผลประกอบการ  บจ .Q2/62 จึงแนะนำทยอยซื้อหากดัชนี SET ต่ำกว่า 1,660 จุด (Forward P/E 16X) แนะนำซื้อหุ้นกลุ่ม High Dividend Yield เช่น TISCO, KKP, TVO, ADVANC, INTUCH, LH, QH